КОМИ РЕСПУБЛИКАЛӦН

 ОЛАНПАС

**«Коми Республикаын мортлысь инӧд дорйысь уполномоченнӧй йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

 Каналан Сӧветӧн2012 вося косму тӧлысь 26 лунö

 **1 статья.** Пыртны «Коми Республикаын мортлысь инӧд дорйысь уполномоченнӧй йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2002, 6 №, 1994 ст.; 2006, 9 №, 4540 ст.; 12 №, 4638; 2008, 4 №, 133 ст.; 2009, 16 №, 266 ст.; 2012, 7 №, 173 ст.) татшӧм вежсьӧмъяс:

1. 7 статьяса 1 да 2 юкӧнъяс гижны тадзи:

«1. Уполномоченнӧйӧс индӧны чинӧ Коми Республикаса Каналан Сӧветса ӧчереднӧй бӧръян кад вылӧ.

2. Уполномоченнӧйлӧн уджмогъясыс заводитчӧны сыӧн присяга висьталӧмсянь да дугдӧны выльысь индӧм Уполномоченнӧйӧн присяга шуӧм бӧрын.».

2. 25 статьяын:

1) 1 юкӧн гижны тадзи:

«1. Календарнӧй во помасьӧм бӧрын кык тӧлысьысь оз сёрджык Уполномоченнӧй сетӧ Коми Республикаса Каналан Сӧветӧ быдвося доклад аслас удж йылысь. Индӧм докладсӧ сідзжӧ мӧдӧдӧны Коми Республикаса Юралысьлы, Коми Республикаса Веськӧдлан котырӧ да Коми Республикаса Оланподув Ёрдӧ.»;

2) содтыны татшӧм 11 юкӧн:

«11. Уполномоченнӧйлӧн быдвося докладын колӧ гижны календарнӧй воысь сылӧн уджлысь анализ, тшӧтш татшӧм юӧрӧн:

1) Коми Республикаын муниципальнӧй юкӧнъяс серти примитӧм граждана лыд йылысь, гижӧмӧн воӧм норасьӧмъяс (шыӧдчӧмъяс) йылысь юӧр, индӧмӧн, мый йылысь гижӧма шыӧдчӧмын;

2) гражданалысь норасьӧмъяс (шыӧдчӧмъяс) видлалан помшуӧмъяс йылысь юӧр, примитӧм мераяссӧ индӧмӧн;

3) Уполномоченнӧйлӧн Коми Республикаса канму власьт органъяскӧд, меставывса асвеськӧдлан органъяскӧд, общественнӧй ӧтувъяскӧд ӧтувъя уджалӧм йылысь юӧр;

4) кывкӧртӧдъяс да вӧзйӧмъяс, кутшӧмъяс йитчӧны Коми Республикаын мортлысь да гражданинлысь инӧд да вӧля дорйӧмкӧд, сы лыдын тайӧ юкӧнын оланпастэчас вежӧм йылысь вӧзйӧмъяс.

Уполномоченнӧйлысь быдвося доклад видлалӧны Коми Республикаса Каналан Сӧветлӧн урчитӧм Уджаланартлӧн пӧрадок серти.».

 **2 статья.** Тайӧ Оланпасыс вынсялӧ сійöс официальнöя йöзöдан лунсянь да инмӧ 2012 вося тӧвшӧр тӧлысь 1 лунсянь артмӧм инӧд йитӧдъяс вылӧ.

Коми Республикаын мортлысь инӧд дорйысь уполномоченнӧй, кодӧс индӧма чинӧ 2012 воын, уджалӧ V бӧръян Коми Республикаса Каналан Сӧветлӧн уджмогъяс помасьтӧдз.

Коми Республикаса Юралысь В. М. Гайзер

Сыктывкар

2012 вося ода-кора тӧлысь 5 лун

28-РЗ №

 Вуджöдіс Кузнецова Н.А., 2054 пас